Einungis um 29 prósent þátttakenda á aldrinum 18 til 29 ára borða saltfisk einu sinni á ári eða oftar en samsvarandi hlutfall fyrir elsta hópinn , 60 til 70 ára , er um 94 prósent . Til að ýta undir neyslu á saltfiski þurfi að kynna hann betur og gera sýnilegri , ekki síst meðal yngri aldurshópa , hvort heldur sem sé í mötuneytum , matvöruverslunum , fiskbúðum eða veitingastöðum . Söltun er ævaforn aðferð til að geyma matvæli en Íslendingar gátu lengi vel ekki nýtt sér hana vegna skorts á salti . Samkvæmt konungsbréfi 1760 voru kaupmenn skyldaðir til að sjá svo um að í hverri fiskihöfn dveldist einn útlendur maður í eitt til tvö ár til að kenna verkun saltfisks á þann hátt , sem versluninni hentaði best . Strax að flatningu lokinni var fiskurinn rækilega þveginn bæði lík og roð – ýmist úr vatni eða sjó , sem þótti betra og þunnildi himnudregin – himnutekin – en himnan hét óminnishimna . Salftfiskkonur í Keflavík í byrjun 20. aldar . Háskóli Íslands Á þessum tíma var fiskur saltaður í stæður og var beitt ýmsum aðferðum við að raða fiskinum og oftar en ekki var umsaltað áður en hafist var handa við vöskun og þurrkun . Meðhöndlun verður að vera rétt frá upphafi Snemma var lögð áhersla á vönduð vinnubrögð og góða meðferð það er að blóðga fiskinn strax eftir veiði , kæla vel og salta sem fyrst eftir að í land var komið . Þessar áherslur hafa ekkert breyst og snemma varð öllum ljóst að saltfiskur verður ekki góður nema meðhöndlun sé rétt frá upphafi . Íslenskur saltfiskur þótti snemma afbragðs vara og var því tiltölulega auðvelt að selja hann í samkeppni við aðrar þjóðir , jafnvel á umtalsvert hærra verði . Þegar líða tók á tuttugustu öldina jókst samkeppnin um hráefnið , útflutningur á ísfiski jókst með bættum flutningum og öflugri skipum , frystingin tók sinn skerf af aflanum og sumir álitu sem svo að dagar saltfiskframleiðslunnar væru taldir enda gamaldags vinnsluaðferð . En það fór ekki svo og saltfiskframleiðslan hefur verið aðlöguð að breyttum aðstæðum og kröfum markaða og skiptir þjóðarbúið enn gríðarlega miklu máli . Gestakokkar frá Ítalíu , Spáni og Portúgal eru jafnframt væntanlegir sem munu elda á völdum stöðum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .